NaiveNeuron/SloPal huggingface dataset:
Zimenová, Zuzana, poslankyňa NR SR (2018-05-25):
Ďakujem, pani predsedajúca, za slovo. Vážené dámy, vážení páni, účelom predkladaného návrhu zákona je dosiahnuť, aby sa na rozhodovanie riaditeľa materskej školy vzťahoval všeobecný predpis o správnom konaní (správny poriadok), a to rovnako ako na rozhodovanie riaditeľa základnej školy alebo strednej školy. Podľa súčasnej právnej úpravy totiž nepatrí rozhodovanie riaditeľa materskej školy medzi rozhodnutia, na ktoré sa správny poriadok vzťahuje. Rozhodovanie riaditeľov súkromných a cirkevných škôl, vrátane materských je z režimu správneho poriadku explicitne vyňaté v § 38 ods. 5. Zákon však zároveň v § 38 ods. 6 stanovuje, že rozhodnutie riaditeľa súkromnej a cirkevnej školy, citujem, „sa musí vyhotoviť písomne a musí obsahovať výrok, odôvodnenie a poučenie o možnosti podať žiadosť o preskúmanie rozhodnutia. Musí sa doručiť zákonnému zástupcovi žiaka alebo žiakovi, ktorý dovŕšil 18. rok veku, do vlastných rúk“. Koniec citátu. V § 38 ods. 7 až 9 je stanovený postup, akým môže zákonný zástupca žiaka alebo žiak požiadať o preskúmanie rozhodnutia riaditeľa súkromnej alebo cirkevnej školy. Dôsledkom takejto úpravy je stav, keď rozhodovanie riaditeľov verejných materských škôl môže byť oveľa svojvoľnejšie, menej odôvodnené a ťažšie preskúmateľné ako rozhodovanie riaditeľov súkromných a cirkevných materských škôl. Práva rodičov ako účastníkov konania nie sú chránené ani zákonnou úpravou v správnom poriadku, ako napríklad pri rozhodovaní riaditeľov verejných základných a stredných škôl, ani rámcovým postupom upraveným v § 38 ods. 6 až 9, ktorý je záväzný pri rozhodovaní riaditeľov súkromných a cirkevných škôl, vrátane materských. Vzhľadom na vyššie uvedené sa navrhuje, aby sa rozhodovanie riaditeľov materských škôl podľa § 5 ods.14 doplnilo medzi rozhodovania podľa § 38 ods. 4, na ktoré sa vzťahuje všeobecný predpis o správnom konaní. Hlásim sa potom, pani predsedajúca, do rozpravy.
V. Veteška, podpredseda NR SR: (2004-12-02):
Pán minister, želáte si vystúpiť? Nech sa páči.
P. Hrušovský, podpredseda NR SR: (2002-08-20):
Budeme pokračovať ďalším bodom, ktorým je druhé a tretie čítanie o zákone z 10. júla 2002, ktorým sa mení a dopĺňa zákon č. 140/1961 Zb. v znení neskorších predpisov, ktorý pán prezident vrátil na opätovné prerokovanie Národnou radou Slovenskej republiky. Materiál prerokúvame ako tlač 1660. Prosím teraz, aby pán predseda ústavnoprávneho výboru informoval Národnú radu Slovenskej republiky o výsledku prerokúvania vráteného návrhu zákona vo výboroch ako aj o stanovisku gestorského výboru. Pán poslanec a predseda ústavnoprávneho výboru Orosz, nech sa páči, máte slovo. L. Orosz, poslanec: Ďakujem za slovo, pán podpredseda. Vážené dámy, vážené páni, dovoľte stručne informovať o rokovaní výborov Národnej rady Slovenskej republiky o zákone z 10. júla 2002, ktorým sa novelizuje Trestný zákon. Tento zákon pridelil predseda Národnej rady Slovenskej republiky svojím rozhodnutím č. 1855 z 31. júla 2002 na prerokovanie ústavno-právnemu výboru a výboru pre ľudské práva a národnosti. Ako gestorský výbor určil v tomto rozhodnutí ústavnoprávny výbor. Ústavnoprávny výbor rokoval o tomto zákone 19. augusta 2002. K predmetnému zákonu a k predmetnému rozhodnutiu prezidenta republiky neprijal uznesenie, nakoľko návrh zákon neschváliť, ktorý je obsiahnutý v rozhodnutí prezidenta republiky, nezískal potrebnú nadpolovičnú väčšinu všetkých poslancov v súlade s § 52 ods. 4 zákona o rokovacom poriadku Národnej rady, takisto čl. 84, ods. 3 Ústavy Slovenskej republiky. Čo sa týka výboru pre ľudské práva a národnosti, tento neprerokoval predmetný návrh zákona z toho dôvodu, že 19. augusta 2002 nebol uznášaniaschopný. Gestorský výbor rokoval o spoločnej správe výborov k tomuto zákonu dnešný deň. Spoločnú správu sa však s odporúčaním zákon neschváliť nepodarilo schváliť. Z toho dôvodu vystupujem dnes nie k spoločnej správe výborov, ale k informácii o rokovaní výborov Národnej rady Slovenskej republiky. Ústavnoprávny výbor poveril funkciou spravodajcu pána poslanca Gašparoviča, keďže však nie je prítomný, tak ho v tejto chvíli zastupujem. To je všetko, vážené kolegyne, kolegovia, z mojej strany. Pán podpredseda, môžete otvoriť rozpravu.
Ďuriš, Nicholsonová, Lucia, podpredsedníčka NR SR (2018-12-03):
Dobre, poprosím vás, ešte mal ísť ďalší návrh zákona, a to poslancov Krajniaka, Kollára, Pčolinskej, Pčolinského na vydanie zákona, ktorým sa mení a dopĺňa zákon č. 586/2003 Z. z. o advokácii, ale to je iný ako návrh Gábora Grendela. Keďže tu nie je predkladateľ, tak ten tiež stráca poradie, takže sme tam, kde sme nechceli byť, sme zase pri vás (adresované poslancovi J. Budajovi). Takže potrebujeme nejakého spravodajcu z hospodárskeho výboru. Dobre, je to v procese. Takže predsa len prestávka až do odvolania, lebo zháňame spravodajcu. (Reakcie z pléna.) To by nebolo fér, aby stratil poradie tento bod, pretože my sme nemali prerokúvať tento bod. K stiahnutiu viacerých bodov z programu, resp. k preloženiu na ďalšiu schôdzu došlo tesne pred prerokúvaním tých návrhov, takže to nie je úplne fér vo vzťahu k spravodajcovi. Dajme tomu ešte pár minút, skúsime nájsť niekoho z hospodárskeho výboru. A keď nie, ja si pozriem ďalší program. Ďalší je potom Jaroslav Baška a spravodajcuje Igor Choma. Sú tu? Nie sú tu, to máme tú istú situáciu, ale to nič nerieši, lebo, no, čím viac budeme presúvať na záver, tým menej tu tých ľudí bude. To povedzte vášmu predsedovi. Takže pán Miroslav Ivan mal ešte k tomu nehodu niekde, takže ten sa sem aj tak nevie dostať. Takže zháňame niekoho stále z toho hospodárskeho výboru. No nemalo by sa, nemalo by to kolidovať. Počkajte, vytočím priateľa na telef... Takže končíme prestávku a predsa sme len pri druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1032, informácia výborov má tlač 1032a. Nech sa páči, pán poslanec Budaj za predkladateľov.
Galek, Karol, poslanec NR SR (2019-09-18):
Ďakujem pekne za faktické. Najprv pán Bublavý. No, kto teda čítal ten zákon alebo nečítal, dovolím si teda zacitovať z § 2 ods. 1: „Na priznanie kompenzačného príspevku je oprávnená fyzická osoba, s ktorou bol z dôvodu uskutočňovania útlmového programu schváleného uznesením vlády Slovenskej republiky skončený pracovný pomer.“ Prosím pekne, jediný útlmový program schválený vládou Slovenskej republiky je ten, ktorý sa týka Hornej Nitry. Dôvodová správa: „Cieľom návrhu zákona je zmiernenie sociálnych dopadov a odškodnení pre stratu príjmu z činnosti baníkov so stálym pracoviskom pod zemou v hlbinných baniach. V procese transformácie uhoľného regiónu sú zo sociálneho a ekonomického hľadiska najviac ohrozenou skupinou.“ Stále sa bavíme o uhlí, ja som vám tam vymenoval ďalšie nerasty, o ktorých sa bavíme, a vy priamo v zákone teda tvrdíte, že ja som ho nečítal, a priamo v zákone si oponujete s tým, čo hovoríte. Druhá vec, to, čo som namietal, že tu sa jedná o vytváranie lacnej pracovnej sily pre HBP. Opäť ste mi potvrdili to, čo som povedal. V ani jednom v tom ods. 2, ani v jednom v tom písmene nie je uvedené, že to nebude vyplácané ľuďom, ktorí si nájdu prácu. Sú tu iba osobitné príspevky, starobný dôchodok a tak ďalej. Jednoducho opäť ste mi iba potvrdili to, čo som ja, na čo som ja v tomto celom upozorňoval. To, že existuje nejaký osobitný príspevok, tento sa mohol iba rozšíriť. Ale dostanem sa k pánovi Panáčkovi, prečo nemá na to táto vláda morálne právo. To je ten dôvod, pretože ten región, tú, ten marazmus tam ona dlhodobo vytvárala, ona to tam dlhodobo držala a teraz sa ide hrať na nejakého martýra. Máme tu proces a plán transformácií, my sme predkladali desatoro pre Hornú Nitru pred dvoma rokmi, to sú veci, to, čo som ja hovoril, poďme ľudí naozaj naučiť tie ryby chytať, a nie, a nie im ich pchať, aby, a odsudzovať ich na ten zánik. Takže poďme sa naozaj pozrieť na to, kto to s tými ľuďmi naozaj myslí dobre. A, Ondrej, potom tebe poviem osobne viacej.
B. Bugár, podpredseda NR SR: (2004-12-15):
D. Bollová, poslankyňa: Ďakujem pekne, pán predsedajúci. Ja by som sa vôbec neozvala na to, čo tu povedal predrečník pán poslanec Hopta, pretože neuznala by som to za vhodné. Iba jednu vec chcem snemovni objasniť. Predseda poslaneckého klubu chýba dnes na zasadnutí nie preto, že sa mu nechce tu byť alebo že azda nesúhlasí s týmto návrhom, ale preto, že je dnes na súde, pretože ho tento režim ako podnikateľa zlikvidoval hneď na začiatku, pretože bol a je členom KSS. Dodnes sa súdi. Takže preto tu nie je náš predseda klubu. A i pánu Hoptovi, tak trošku aj ostatným, ešte raz dovoľte mi zdôrazniť, tento návrh nič neobhajuje, nič neobhajuje, zdôrazňujem. Len nechce, alebo chce zabrániť tomu, aby krivdy a nespravodlivosti pokračovali. O tom je ten návrh zákona. Prosím vás, nepleťte si to s niečím iným. Myslím si, že ste si ho viacerí ani neprečítali. Ďakujem.
Pellegrini, Peter, predseda NR SR (2015-12-02):
Ďakujem veľmi pekne. Pán predseda Baška.
Blanár, Juraj, podpredseda NR SR (2022-04-28):
Pán poslanec Zahorčák.
Richter, Ján, minister práce, sociálnych vecí a rodiny SR (2018-06-14):
Zápis, záznam z vlády je kompetenčnou úlohou Úradu vlády, preto vás poprosím, skúste sa obrátiť s touto otázkou na nich. Ďakujem.
Hrnčiar, Andrej, podpredseda NR SR (2016-09-07):
Pán poslanec Gál.
Kollár, Boris, predseda NR SR (2022-02-15):
Prosím, prezentujme sa a hlasujeme. (Hlasovanie.) Prítomných 128 poslancov, za 81, proti 13, zdržalo sa 34. Konštatujem, že sme navrhnuté uznesenie schválili. Nasleduje hlasovanie o návrhu uznesenia k Správe osobitného kontrolného výboru na kontrolu činnosti Vojenského spravodajstva o stave použitia informačno-technických prostriedkov za rok 2021, tlač 845. Prosím poverenú členku tohto výboru pani poslankyňu Zuzanu Šebovú, aby uviedla hlasovanie. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2021 , tlač 845.)
M. Číž, podpredseda NR SR: (2007-02-09):
S faktickou poznámkou na vystúpenie pani Sabolovej sa prihlásila pani poslankyňa Tóthová. Máte slovo.
Kuffa, Štefan, poslanec NR SR (2021-09-17):
Pán kolega, vo svojom vystúpení ste tu spomínal pôdu na Slovensku, ktorá je v dezolátnom stave a je sivá, vyprahnutá, čo všetko ako hrozí. V tej spojitosti si spomínal aj druhý ukazovateľ, a to hovädzí dobytok, ktorý produkuje 15 % plynov. To je ten negatívny postoj, ktorý vidia tí ekologisti v tomto pohľade, ale ja chcem poukázať aj na ten pozitívny vzťah dobytka k životnému prostrediu a k pôde samotnej ako takej. Ty si to spomenul v tom príspevku, že produkujú aj ten maštaľný hnoj. Ale hovädzí dobytok, najmä ten plní vodozádržné opatrenia. To tu nebolo spomenuté ako v tejto rozprave, ja to len tak dopĺňam, a má veľkú ako funkciu. Ja som z prostredia tatranského a podtatranského, zadné, predné meďodoly, tam sa pásol hovädzí dobytok, ovce sa tam pásli. Dneska je to národný park. A teraz tuná bojujeme, tu jedna strana, že zachovajme si národné parky, druhá strana zase hovorí, že takisto my to chceme, ale my nemôžeme ísť, pán kolega, cestou takou, že máme vyprahnutú slovenskú zem. Nám hrozí to, pán predseda, že nám, my zničíme si lesy na Slovensku, to je tá bezzásahovosť. Na minulej schôdzi ste tuná predkladali ten návrh zákona na bezzásahovosť národných parkov, však to je zničujúce a devastujúce. To nie je, že ľudia utekajú, pán kolega, z vidieku. My tých ľudí z vidieku vyháňame. Veď tu príde 6,5-tisíc ľudí o prácu. Kde pôjdu robiť? Do Rakúska. My v Rakúsku obdivujeme tie veci. Na záver nestihnem, ale v tom Rakúsku vo Schwarzi, keď som bol, v štvorhviezdičkovom hoteli, a zacítil som, že kdesi po blízku sú chovatelia. Nádherný kravín vyzdobený kvetmi, to je len ukážka, kde sa treba pozrieť do... (Prerušenie vystúpenia časomerom.)
Jurinová, Erika, podpredsedníčka NR SR (2015-10-30):
Pán poslanec Vašečka.
Danko, Andrej, podpredseda NR SR (2024-01-11):
Pokračujeme v rozprave faktickými poznámkami. Pán poslanec Pollák. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 105.)
Bugár, Béla, podpredseda NR SR (2017-01-31):
Vážené panie poslankyne, vážení páni poslanci, pristúpime k hlasovaniam o odrokovaných bodoch. Najprv by sme mali hlasovať o návrhu na zmeny v zložení stálej delegácie Národnej rady (tlač 411). Prosím, prezentujme sa a hlasujme o tomto návrhu. (Hlasovanie o návrhu na zmeny v zložení stálej delegácie Národnej rady Slovenskej republiky , tlač 411.) (Hlasovanie.) Prítomných 144 poslancov, za hlasovalo 144 poslancov. Konštatujem, že uznesenie sme schválili . Budeme teraz pokračovať druhým čítaním, a to hlasovaním o zákone z 30. novembra 2016, ktorým sa mení a dopĺňa zákon č. 308/1991 Zb. o slobode náboženskej viery, vrátenom prezidentom Slovenskej republiky, (tlač 350). Dávam teraz slovo spoločnému spravodajcovi z výboru pre kultúru a médiá pánovi poslancovi Karolovi Farkašovskému, nech sa páči. (Hlasovanie o zákone z 30. novembra 2016, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky , tlač 350.)
Kolesík, Andrej, poslanec NR SR (2015-06-16):
Ďakujem, pani predsedajúca, za slovo. Pán kolega Daniš, ďakujem ti za tvoje vystúpenie plné dôležitých vybraných faktov z tak rozsiahleho zákona, akým stavebný, nový stavebný zákon nepochybne je. V záverečnej časti tvojho vystúpenia, kde si hovoril o skvalitnení práce stavebných úradov, s tým sa dá len a len súhlasiť, lebo naozaj, dnešný stav je taký, že na tých stavebných úradoch sedí kdekto a potom to aj možno vyzerá tak, ako spomínali aj tvoji predrečníci v rozprave. Častokrát sú to ľudia, ktorí nemajú so stavebníctvom nič spoločné, nemuseli splniť takmer žiadne, takmer žiadne kvalifikačné predpoklady alebo predpoklady vyplývajúce z predchádzajúcej praxe a komplikuje to život nielen občanom, ktorí sa stávajú stavebníkmi v zmysle stavebného zákona v určitej fáze, ale aj inštitúciám, ako sú napríklad prevádzkovatelia elektrární, energetických zdrojov už existujúcich, keď chcú povedzme niečo rekonštruovať alebo postaviť vo svojich areáloch nové, modernejšie technológie. Jednoducho starostovia nie sú dostatočne vzdelaní v tejto časti legislatívy tak, aby vedeli efektívne posúdiť, že či výstavba novej linky, alebo či výstavba nového kotla, ktorý znižuje emisie, je dobrá alebo zlá a častokrát konajú veľmi emotívne aj na nátlak rôznych pokútnych záujmových združení, ktorí ich presvedčia o „svojej pravde“. Takže keď tam budú sedieť odborníci, ktorí majú vzdelanie a prax, verím, že sa nielen zrýchli, ale aj vysoko zefektívni a skvalitní celé stavebné konanie. Ešte raz, vďaka za tvoje vystúpenie.
Jurinová, Erika, podpredsedníčka NR SR (2012-07-03):
Ďakujem. Reakcia na faktickú poznámku, pán poslanec Vašečka.
Bugár, Béla, podpredseda NR SR (2011-12-02):
Prezentujme sa a hlasujme. (Hlasovanie.) Prítomných 139 poslancov, za 79, proti 60 poslancov. Národná rada sa rozhodla, že tento návrh zákona prerokuje v druhom čítaní. Nech sa páči výbory.
Plavčan, Peter, minister školstva, vedy, výskumu a športu SR (2016-11-28):
Dámy a páni, veľmi krátko. Bol som sa pozrieť na olympiáde a videl som tam, ako má obrovskú popularitu na celom svete Peter Sagan. Videl som tam takisto, ako naši mladí športovci, ktorí sa tam zúčastnili – aj paraolympionici – majú veľkú vážnosť vo svete a aké majú veľké meno. Teraz nehovorím len o Danke Bartekovej, ale aj o ostatných. Ako mladí slušní, pracovití, vychovaní ľudia, ktorí preukazovali na športovisku maximum z toho, čo v nich je. A takisto som videl, akú veľkú dôležitosť má šport vôbec, aby to nevyznelo ako fráza, sa to často používa, na porozumenie a priateľstvo medzi národmi. Nielen dnes tí športovci, ktorí tam boli na olympiáde, ale aj pre ďalšie roky, pretože to budú tí, ktorí sa dostanú potom do funkcií rôznych – aj štátnych, vládnych, nielen športových. A preto tou prioritou má byť šport. Preto zákon, jeho novela hovorí o podpore mladých a talentovaných športovcov. A takisto aj preto zákon umožňuje z malého hazardu zvyšovanie finančných prostriedkov. V tomto roku to bolo 25 %, potom 50, 75 %, 100 %. A dávam verejný prísľub, že šport sa stane jednou z hlavných priorít, tak ako je to uvedené aj v programovom vyhlásení vlády, a urobím všetko preto, tak ako aj pán poslanec Mihál naznačil, aby aj tí, ktorí môžu sponzorovať šport, sa k tomu dostali, aby mali utvorené podmienky na to aj pre nich, aby nielen robili filantropiu, ale aby to bolo aj pre nich zvýhodnenie, aby podporovali šport tak, ako chcú. Takže ďakujem veľmi pekne za slovo.
Blaha, Ľuboš, podpredseda NR SR (2024-05-15):
Pani poslankyne, páni poslanci, dovoľte privítať deviatakov a pani učiteľky zo Základnej školy v Šúrovciach na balkóne. (Potlesk.) Dúfam, že, dúfam, že tam napriek účasti britskej a americkej ambasády máte miesto. Želám vám príjemný deň. A teraz bude pokračovať pani Natália Nash.
Laššáková, Jana, podpredsedníčka NR SR (2015-05-27):
Panie poslankyne, páni poslanci, pristúpime k rokovaniu o Informácii o privatizácii Slovenských elektrární a postupe pri vypovedaní zmluvy o prevádzke Vodnej elektrárne Gabčíkovo. Materiál vlády je uverejnený ako tlač 1483. Pán predseda vlády, dávam vám slovo, aby ste tento materiál vlády uviedli. Nech sa páči, máte slovo.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 145, za 105, proti žiadny, zdržalo sa 40. Konštatujem, že sme schválili uznesenie k Správe o hodnotení plnenia pravidiel rozpočtovej zodpovednosti . Ďalej prosím povereného člena výboru pre pôdohospodárstvo a životné prostredie poslanca Richarda Takáča, aby uviedol hlasovanie o bode 75 schváleného programu, ktorým je prvé čítanie o návrhu poslanca Filipa Kuffu na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny, tlač 1094. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Filipa Kuffu na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 1094.)
Šutaj Eštok, Matúš, poslanec NR SR (2022-02-22):
Erik, no čo k tomu ešte viac povedať. Ten nezáujem, ktorý tu je, že sa tu odvoláva minister a je tu šesť pročkovcov, keď dobre rátam a jeden ešte zabudnutý nešťastník zo SaS-ky. Takú podporu má minister koalície! Takúto podporu. A jeden jediný člen vlády tu dnes nesedí na jeho obhajobu. Vystúpil iba minule jeho šéf s psychicky narušeným stavom a ministerka Kolíková, ktorá potrebovala si vyžehliť jej zrútenú reformu. Podpora nula bodov. Erik, hovoril si o tom, čo by sa tu dialo, keby sa takéto veci diali za minulej vlády. Ako by tu všetci skákali – novinári, médiá, opozícia robila by protesty. Dnes? Dnes je tá latka tak posunutá, že jednoducho oni môžu úplne, ale úplne všetko. Oni dotiahli dokonalosti, do dokonalosti to vyhlásenie, že vyhraj voľby a môžeš všetko. A tak presne sa správajú. Je im to úplne, ale úplne jedno. Ale jeden bod z tvojho vystúpenia som si poznamenal, pretože tu ho ešte nikto nespomenul, a to je postoj pani prezidentky. Ty si to dobre pomenoval, že pani prezidentka v čase, keď zobrali čurillovskú mafiu do väzby, tak zvolávala tlačovú konferenciu, išla ich brániť dobreže nie vlastným telom. Dnes po tom, čo títo vyšetrovatelia sú naďalej obvinení z obzvlášť závažného zločinu, pani prezidentka zrazu otočila, zrazu je ticho, zrazu sa nezastane ženy, vyšetrovateľky Santusovej, ktorú idú kopnúť do p..., ktorej idú poliať auto kanistrom. Zrazu je pani prezidentka ticho. A ja si pamätám, keď sme tu sedeli, keď čítal predseda parlamentu tú správu SIS a ja som si vtedy poznamenal niečo, čomu som nechcel veriť, ale dnes je, bohužiaľ, pravdou. Ak sa všetko toto zo správy potvrdí, je ohrozené demokratické zriadenie Slovenskej republiky. A to dnes ohrozené je.
Mičovský, Ján, poslanec NR SR (2021-10-01):
Ďakujem za slovo. Ďakujem vám, pán generálny prokurátor, za vašu nielen trpezlivosť, ale i za vašu aktívnu účasť už druhý deň pri tomto rokovaní. Naozaj si pamätám niekedy ľudí, ktorí sedeli na vašom mieste a viac-menej arogantne dávali najavo nezáujem o všetko, o čom sa rozprávalo, čítali noviny a vyjadrili sa tak úplne na záver nejakou krátkou vetou. Vy naozaj veľmi jasne reagujete. Ja si vážim fakty, ktoré ste povedali aj v súvislosti s kauzou Vietnamec, a chcem vás len poprosiť, aby ste teda vyťažili z tejto vašej trpezlivosti a z tohto dvojdňového seminára to, čo je vlastne možné pre vašu funkciu z tohto aj vyťažiť, a to presvedčenie, že tak ako nás štatistika učí, extrémy sa musia vždycky škrtnúť, viete. Extrémistické hodnoty v štatistike sa dávajú preč, aj zľava, aj sprava, a treba z toho vyťažiť tú podstatu, ktorá vedie k pravde. A ja chcem veriť, že práve v duchu toho, čo ste deklarovali viackrát, že pôjdete tvrdo po zákone, ani zľava, ani sprava nebudete si všímať žiadne znaky, že to naozaj teraz budete mať možnosť dokázať, lebo je to nejaká stará poučka, možno by to niektorí politici tam spravili, snáď by to vedeli mi aj potvrdiť, že význam osobnosti v dejinách. Ale áno, keď sa človek dostane na nejaké miesto a je osobnosťou, dokáže možno tým dejinám pomôcť a ja verím, že vy práve z tohto stretnutia, z tohto rozprávania môžte vyťažiť tú podstatu, ktorá pomôže dejinám Slovenska dostať sa na lepšiu trajektóriu. A pridávam sa k tej prosbe, aby ste so všetkými ľuďmi, ktorí majú takú istú zodpovednosť, teraz spolupracovali, konkrétne s pánom špeciálnym prokurátorom Lipšicom, spája vás veľmi veľa a ja verím, že dokážete prekonať to negatívne a vyťažiť to pozitívne, čo tak veľmi potrebujeme. Ďakujem.
B. Bugár, podpredseda NR SR: (2003-04-09):
(Hlasovanie.) Prítomných je 119 poslancov, za návrh 105, proti 5, zdržalo sa 6, nehlasovali 3. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, ešte lehoty, výbory.
Glváč, Martin, podpredseda NR SR (2018-09-19):
Ďakujeme. Pýtam sa, či sa chce do rozpravy prihlásiť niekto ústne. Pán poslanec, traja poslanci. Končím možnosť prihlásiť sa. Prvý, pán poslanec Poliačik
Grendel, Gábor, podpredseda NR SR (2023-05-03):
Pán poslanec Martin Beluský.
Žiga, Peter, podpredseda NR SR (2023-11-28):
Za poslanecký klub vystúpi pani poslan... KDH vystúpi pani poslankyňa Holečková. Chcem sa vás opýtať, pani poslankyňa, máte nárok na 30 minút, do 12.00 hod. je 12 minút... Zvládnete za tento čas alebo sa potom my o 12.00 hod. vysporiadame so situáciou? Alebo môžem prerušiť schôdzu a budeme pokračovať o druhej? (Reakcia z pléna.) Áno? Prerušujem týmto schôdzu do 14.00 hod. Ďakujem. (Prerušenie rokovania o 11.49 hodine.) (Pokračovanie rokovania o 14.00 hodine.)
J. Šimko, poslanec: (2006-03-16):
Na tajné hlasovanie o návrhu na voľbu členov Rady Slovenskej televízie bolo vydaných a poslanci si osobne prevzali 125 hlasovacích lístkov, teda na voľbe bolo prítomných 125 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady Slovenskej televízie nula poslancov neodovzdalo hlasovacie lístky. Zo 125 odovzdaných hlasovacích lístkov bolo 23 neplatných a 102 platných. Podľa platných hlasovacích lístkov overovatelia zistili, že za, teraz budem čítať počty hlasov všetkých 41 kandidátov, Stanislava Benická za 4 hlasy, proti 45, zdržalo sa 58, Mária Biľová za 46, 28 proti, 33 sa zdržalo, Ľubomír Čechovič 13 za, 41 proti, 53 sa zdržalo, Vladimír Černý 1 za, 46 proti, 60 sa zdržalo, Štefan Debnár 1 za, 46 proti, 60 sa zdržalo, Ingrid Fašiangová 15 za, 42 proti, 50 sa zdržalo, Oľga Feldeková 32 za, 36 proti, 39 sa zdržalo, Boris Fiľan 9 za, 47 proti, 51 sa zdržalo, Vladimír Gallo 28 za, 40 proti, 39 sa zdržalo, Ľubor Hallon 35 za, 34 proti, 38 sa zdržalo Martin Holák 7 za, 46 proti, 54 sa zdržalo, Jozef Horváth 21 za, 41 proti, 45 sa zdržalo, Andrej Hrnčiar 39 za, 30 proti, 38 sa zdržalo, Ľuboš Kadlec 1 za, 47 proti, 59 sa zdržalo, Juraj Kiesel 3 za, 46 proti, 58 sa zdržalo, Marián Kleis 3 za, 47 proti, 57 sa zdržalo, Miloslav Končok 4 za, 45 proti, 58 sa zdržalo, Vlasta Konečná 0 za, 47 proti, 60 sa zdržalo, Pavol Kovařík 0 za, 47 proti, 60 sa zdržalo, Jozef Kováčik 5 za, 47 proti, 55 sa zdržalo, Viliam Kratochvíl 0 za, 48 proti, 59 sa zdržalo, Peter Kuba 0 za, 48 proti, 59 zdržalo, Naďa Lazarová 22 za, 37 proti, 48 sa zdržalo, Kristína Magdolenová 0 za, 48 proti, 59 sa zdržalo, Jana Miklovičová 0 za, 49 proti, 58 sa zdržalo, Matúš Oľha 2 za, 47 proti, 58 sa zdržalo, Juraj Priečinský 3 za, 45 proti, 59 sa zdržalo, Jaroslav Rezník 15 za, 42 proti, 50 sa zdržalo, Martin Sarvaš 15 za, 43 proti, 49 sa zdržalo, Ondrej Sliacky 48 za, 25 proti, 34 sa zdržalo, Branislav Slyško 4 za, 48 proti, 55 sa zdržalo, Alfréd Somogyi 53 za, 25 proti, 29 sa zdržalo, Vladimír Soviar 5 za, 46 proti, 56 sa zdržalo, Miloslav Šimkovič 6 za, 45 proti, 56 sa zdržalo, Marián Šinkovič 4 za, 46 proti, 57 sa zdržalo. Miroslav Šmíd 0 za, 49 proti, 58 sa zdržalo, Patrik Španko 0 za, 48 proti, 59 sa zdržalo, Ľudovít Šfevko 16 za, 39 proti, 52 sa zdržalo, Ivan Trsťan 1 za, 47 proti, 59 sa zdržalo, Jarmila Uhríková 1 za, 45 proti, 61 sa zdržalo, Marta Vančová 0 za, proti 46, zdržalo sa 61. Na voľbu členov Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za člena Rady Slovenskej televízie nikto zvolený. Nakoľko nebol zvolený potrebný počet členov Rady Slovenskej televízie, vykoná sa druhé kolo voľby, do ktorého postupujú kandidáti s najväčším počtom hlasov, a to dvojnásobok počtu členov, ktorých treba zvoliť. Na základe uvedeného do druhého kola postupujú Alfréd Somogyi, Ondrej Sliacky, Mária Biľová, Andrej Hrnčiar, Ľubor Hallon, Oľga Feldeková, Vladimír Gallo, Naďa Lazarová, Jozef  Horváth a Ľudovít Števko. Ďakujem.
B. Bugár, podpredseda NR SR: (2004-03-04):
Pán spravodajca, chcete sa vyjadriť? Nech sa páči, máte slovo. K. Mitrík, poslanec: Vážený pán podpredseda, vážený pán minister, ja len krátko, nebudem ctenú snemovňu oberať o čas. Mal som tú česť byť tretíkrát spravodajcom novely zákona č. 315/2001 Z. z., takže som trošku aj taký pamätník. Určite mi dáte za pravdu, že nenájde sa nikto v tejto snemovni, kto by nechcel pomôcť hasičom, Hasičskému a záchrannému zboru, ktorý skutočne je v celej našej krajine vysoko pozitívne vnímaný. Snáď len položím otázku aj kolegovi. Je mi ľúto, že tieto pozmeňujúce návrhy prišli sem priamo do parlamentu, že neboli prednesené vo výboroch, kde sme mali prizvaných odborníkov, kde by bolo možné tieto veci s nimi aj konzultovať. Veď aj vo výboroch sme prijali množstvo pozmeňujúcich návrhov, s ktorými sme sa všetci, ako opozícia, tak koalícia, bez rozdielu stotožnili. A myslím si, že aj tu sú veľmi podnetné návrhy, nad ktorými hodno sa zamýšľať. Na druhej strane musím povedať, že ani ja si netrúfam ad hoc, keď som hodinu pred zasadnutím Národnej rady alebo hodinu pred prerokovaním tohto materiálu dostal 10 tak vážnych pozmeňujúcich návrhov, aby som hneď a zaraz k nim vedel zaujať objektívne stanovisko. Preto chcem vyjadriť svoj názor, že nieže ho nechcem podporiť, pretože tým hasičom ja prajem, je to zložka, ktorú treba naďalej podporovať, napr. po technickej stránke. Ale aj to morálne ocenenie a aj to finančné ocenenie si určite zaslúžia, len som názoru, že treba tieto veci veľmi citlivo zvažovať. A k tomu, čo hovoril aj pán minister, tým sumám, ktoré za tým stoja. Jednoducho treba citlivo zvážiť oblasti a koľko, či je to najoptimálnejšie, či aj tie príplatky, ktoré sú tam navrhované, majú byť na rovni polície, či by eventuálne nemali byť aj vyššie. Čiže na toto si jednoducho neviem odpovedať, a preto veľmi ťažko budem sa rozhodovať pri podpore týchto pozmeňujúcich návrhov.
J. Slabý, poslanec: (2008-12-02):
Po prvé. V názve vládneho návrhu  zákona sa slová „zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov“ nahrádzajú slovami „niektorých zákonov“. Odôvodnenie. Zmenu názvu vládneho návrhu zákona je potrebné vykonať v súvislosti s vložením nových  článkov III a IV. Po druhé. Za článok II sa vkladajú nové články III a IV, ktoré znejú: Článok III: „Zákon č. 200/1998 Z. z. o štátnej službe colníkov a o zmene a doplnení  niektorých ďalších zákonov v znení zákona č. 54/1999 Z. z., zákona č. 337/1999 Z. z., zákona č. 417/2000 Z. z., zákona č. 328/2002 Z. z., zákona č. 664/2002 Z. z., zákona č. 251/2003 Z. z., zákona č. 464/2003 Z. z., zákona č. 365/2004 Z. z., zákona č. 382/2004 Z. z., zákona č.  652/2004 Z. z. , zákona č. 732/2004 Z. z., zákona č. 258/2005 Z. z., zákona č. 518/2005 Z. z., zákona č. 623/2005 Z. z., zákona č. 330/2007 Z. z., zákona č. 537/2007 Z. z., zákona č. 166/2008 Z. z., zákona č. 465/2008 Z. z. sa mení a dopĺňa takto: V § 80 odsek 3,“ budem uvádzať najprv platovú triedu a potom mesačný funkčný plat v eurách,“ znie: „Pre jednotlivé platové triedy sa určuje funkčný plat v tejto výške: 1 – 247,5, 2 – 280,5, 3 – 318, 4 – 359,5, 5 – 405, 6 – 461,5, 7 – 539,5, 8 – 628, 9 – 728.“.“ Odôvodnenie. Navrhovanou úpravou sa po zohľadnení doterajších valorizácií  ustanovujú funkčné platy colníkov v jednotlivých platových triedach v mene euro. Článok IV: „Zákon č. 465/2008 Z. z., ktorým sa menia a dopĺňajú zákony v pôsobnosti Ministerstva financií Slovenskej republiky v súvislosti so zavedením meny euro v Slovenskej republike, sa mení takto: „V článku XVI sa vypúšťa bod 5.“ Doterajšie body 6 až 38 sa označujú ako body 5 až 37.“ Odôvodnenie. V zákone č. 465/2008 Z. z., ktorým sa menia a dopĺňajú zákony v pôsobnosti Ministerstva financií Slovenskej republiky v súvislosti so zavedením meny euro v Slovenskej republike, je potrebné v nadväznosti na článok III vypustiť úpravu funkčných platov  colníkov. Doterajší článok III sa primerane  prečísluje. Po tretie. Doterajší článok III znie: „Tento zákon nadobúda účinnosť 31. decembra 2008 s výnimkou článkov I, II a III, ktoré nadobúdajú účinnosť 1. januára 2009.“ Súčasne navrhujem vyňať na osobitné hlasovanie bod 4  zo spoločnej správy. Odôvodnenie. Vzhľadom na rovnaké ustanovenie, ktorého sa úprava v článkoch III a IV týka, je z dôvodu právnej istoty potrebné odlíšiť deň ich účinnosti. Berúc do úvahy obsah uvedených doplňujúcich a pozmeňujúcich návrhov je nevyhnutné, aby články I, II a III návrhu zákona nadobudli účinnosť 1. januára 2009. Ďakujem, pán predseda.
Šimko, Igor, poslanec NR SR (2024-02-13):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti. Ďalej, aby gestorský výbor... výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali ihneď.
Blanár, Juraj, podpredseda NR SR (2020-12-02):
Pán poslanec Stanislav Mizík s faktickou poznámkou na predrečníka, nech sa páči.
Mojš, Milan, poslanec NR SR (2015-11-10):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Ďuriš Nicholsonová, Lucia, podpredsedníčka NR SR (2019-01-31):
V rozprave teraz vystúpi pán poslanec Mizík.
J. Burian, poslanec: (2004-06-24):
Ak tu niekto chce robiť zápočty, zápočet je klasická, normálna vec, ale toto nie sú zápočty, to je nejaké odhadovanie výšky potenciálnych záväzkov s potenciálnymi pohľadávkami, do ktorého vstúpi iba Veriteľ a nejakým spôsobom bude riešiť takú vec a tak komplikovane, že to skôr znásobí problémy a podľa môjho názoru nabáda každého rozmýšľajúceho človeka, že toto je len riešením komplikovaným preto, aby si našlo nejaké riešenie, ktoré možno vyhovuje práve existencii Veriteľa a podobných inštitúcií. Takže ja zásadne nesúhlasím a budem podporovať stanovisko výboru, ktoré bolo navrhnuté a práve preto tento zákon budem podporovať, lebo v spoločnej správe boli pripomienkované veci. Takže ja by som bol veľmi rád, aby niekto vysvetlil logickosť, jednoduchosť, priamočiarosť tohto riešenia. Je to len komplikované riešenie, nie jednoduché riešenie. Ďakujem.
Jurinová, Erika, podpredsedníčka NR SR (2012-09-12):
S faktickou poznámkou pán poslanec Martvoň.
Paška, Pavol, predseda NR SR (2014-05-28):
(Hlasovanie.) 135 prítomných, 122 bolo za, 6 proti, 4 sa zdržali, 3 nehlasovali. Návrh sme pridelili výborom a určili lehotu. Chcem požiadať teraz, vzhľadom na to, že sme postúpili tento návrh, ktorý prerokovávame v skrátenom konaní, do druhého čítania o zmenu programu, a to tak, aby sme v druhom a treťom čítaní rokovali o tomto návrhu v skrátenom konaní zajtra od 9.00 hodiny a potom rokovali o návrhu ústavy, tak ako sme to schválili predtým. Poprosím vás o hlasovanie. (Hlasovanie o návrhu na zmenu programu schôdze .) (Hlasovanie.) 131 prítomných, 91 za, 4 proti, 32 sa zdržalo, 4 nehlasovali. Odsúhlasili sme, že budeme pokračovať v rokovaní o tomto návrhu v druhom a treťom čítaní zajtra od 9.00 hodiny ráno. Poprosím príslušných predsedov výborov, aby zabezpečili prerokovanie v druhom čítaní ešte dnes tak, alebo zajtra, aby sme mohli zajtra, čiže je to zmena. Mali sme pôvodne odsúhlasené, že budeme rokovať o návrhu noviel ústavy, sú to tlače 81, 82, lebo som nevedel, či prejde alebo neprejde do druhého čítania. (Smiech v sále.) Keďže prešiel, tak navrhujem túto zmenu. Ďakujem pekne. Budeme pokračovať teraz hlasovaním v druhom čítaní o vládnom návrhu zákona č. 578. Pán poslanec Valocký uvedie hlasovanie. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 884.)
Jurinová, Erika, podpredsedníčka NR SR (2014-01-31):
Ďakujem, pán poslanec. Na vaše vystúpenie chce reagovať šesť poslancov. Uzatváram možnosť prihlásiť sa s faktickou poznámkou. Nech sa páči, pán poslanec Martvoň.
Paška, Pavol, predseda NR SR (2013-03-20):
Vážené pani poslankyne, páni poslanci, budeme pokračovať v prerušenej rozprave o vládnom návrhu zákona č. 282. Poprosím vás, dámy a páni, tí, ktorí nemáte záujem o rozpravu, aby ste radšej odišli z rokovacej sály. Pán minister požiadal o slovo.
P. Hrušovský, predseda NR SR: (2003-12-10):
J. Banáš, poslanec: Ďakujem, pán predseda. S väčšinou toho, čo kolega Dušan povedal, sa, samozrejme, dá súhlasiť, len predsa, Dušan, len mi nedá povedať dve poznámky. Teraz všetci plačú nad budovou Národného divadla. Zaujímavé, že nikto neplakal, keď sa kompletne odrovnala slovenská kinematografia, keď sa vykradli filmové ateliéry na Kolibe, keď sa odrovnalo to, čo tu na Slovensku dlhú dobu fungovalo veľmi dobre, a až vďaka tomu dnes známi slovenskí herci sú natoľko známi, že ich poznajú v podstate len v niekoľkých divadlách, kde sa hrá, a rosničky, ktoré hlásia počasie, sú ďaleko známejšie, a na margo Národného divadla by som chcel povedať jednu poznámku. Podľa mňa slovo národný sa má riadiť podľa obsahu, a nie podľa toho, čo je napísané na fasáde, a myslím si, že ty veľmi dobre vieš, že v repertoári, či už opery alebo...
Ďuriš Nicholsonová, Lucia, podpredsedníčka NR SR (2016-07-07):
Áno, pán poslanec Budaj, pri všetkej úcte nedám o tomto hlasovať, ale rovno poprosím technikov, keby boli takí láskaví a pozreli sa na hlasovacie zariadenie pána poslanca Budaja. Ďakujem. Pán poslanec Madej, nech sa páči procedurálny.
T. Glenda, poslanec: (2010-02-02):
Ústavnoprávny výbor Národnej rady Slovenskej republiky o návrhu rokoval 26. januára 2010  a prijal uznesenie č. 799. Výbor Národnej rady Slovenskej republiky pre hospodársku politiku o návrhu rokoval 21. januára 2010 a prijal uznesenie č. 627. Gestorský výbor na základe stanovísk príslušných výborov odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas a rozhodnúť o tom, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Spoločná správa výborov vrátane návrhu na uznesenie Národnej rady Slovenskej republiky bola schválená uznesením gestorského výboru z 2. februára 2010 pod č. 631. Pán predsedajúci, skončil som, otvorte rozpravu.
Droba, Juraj, poslanec NR SR (2015-02-05):
... alebo pred farárom, alebo pred predsedom strany pánom Figeľom. A teraz vážne na adresu pána podpredsedu Číža. Na jednej strane voláte po štandardizácii alebo štandardnej politickej scéne a my ponúkame krok, ktorý určite prispieva k štandardizácii. Zároveň ste súčasťou garnitúry, ktorá deklaruje zmeny v parlamente v prospech lepšej, novej politickej kultúry, vymenovali ste – nazvem to – manažment parlamentu, ktorý sa mi zdá byť sympatický, dokonca aj kultivovaný, a na druhej strane ale varíte strašne z vody a podľa mňa tým, ako ste sa rozhodli, pálite šancu ukázať, že s novou politickou kultúrou to myslíte naozaj vážne. To je všetko. Ostáva opäť iba pri slovách.
Kollár, Boris, predseda NR SR (2020-05-20):
Ďakujem pekne. Vážené pani poslankyne, vážení páni poslanci, ja nebudem dlho zdržiavať, lebo tak sme sa dohodli na grémiu, že mali by sme rýchlo to prerokovať, tento návrh zákona, aby sme dnes sedeli do prejednania veci a potom odhlasovali ho. Urobili sme to z toho dôvodu, aby sme zachytili určité lehoty, ktoré vám pán minister povie, o aké sa jedná, aby občania neboli ešte viac postihnutí. Podľa zmlúv by mali ďalej platiť. To znamená, že preto sme to urobili takto narýchlo. Ja vás chcem veľmi pekne poprosiť a my si uvedomujeme, že tento návrh zákona nie je dobrý. Je najhorší z toho zlého, čo bolo na stole, ako povedal... (reakcia z pléna), tak, pardon, je najlep..., ospravedlňujem sa. (Smiech v sále a potlesk.) Ospravedlňujem sa. Ospravedlňujem sa, je najlepší z toho zlého, lebo boli len zlé riešenia, preto, lebo môžu nás napadnúť. Samozrejme, určite nás niekto na to, za to napadne. Ochrana spotrebiteľov by mal byť, mala byť tá najvyššia priorita nás všetkých. Lenže keď to spustíme, len tú zásadnú ochranu spotrebiteľov, tak sa nám stane to, že, že tie cestovky skrachujú. Spotrebitelia si budú pýtať peniaze, na ktoré majú nárok, ale nedostanú nič, lebo tie, tie cestovné kancelárie tie poplatky, tie všetky zálohy odoslali do tých destinácií, do tých krajín, v ktorých sa mala realizovať tá dovolenka. Jednak tie krajiny sú dnes uzavreté, nemôžu tam vycestovať, podľa zmluvy mali teraz platiť ďalšie doplatky a tomuto sa pán minister chcel vyhnúť, tak preto pripravil veľmi rýchlo tento návrh. Je treba ako určite vám povedať, že, lebo určite bude kopec otázok. Áno, tunák nejakým spôsobom musíme vyvážiť to, aby sme podržali tie cestovné kancelárie, aby prežili, aby mohli realizovať potom v nejakém, v nejakom období, o rok tie dovolenky pre tých klientov, aby neboli, aby neprišli o tie peniaze. Je pravdou, že tunák v tom návrhu sa rieši, že niektoré skupiny obyvateľstva, to už pán minister vysvetlí, tie budú priamo hneď finančne riešené. Všetky otázky môžete potom smerovať na pána ministra. Skutočne sme sa snažili nájsť to najoptimálnejšie riešenie. Ale čestne, veľmi čestne to pán minister hneď na začiatku povedal, že to nie je ideálne riešenie. Pridáme sa možno k trinástym krajinám... Trinásti už sú? (Reakcia z pléna.) My sme trinásta krajina, ktorí, ktorá, Európskej únie, ktorá tento, takýto návrh zákona prijme, a tých zvyšných dvanásť už je napadnutých z Európskej únie za to, že sme poškodili práva spotrebiteľov. Len my sa musíme rozhodnúť, čo spravíme. Lebo, keď to necháme tak, tak nepoškodíme práva, ale tí ľudia zostanú bez peňazí a bez dovolenky. Cestovné kancelárie skrachujú a dôjde veľmi veľa ľudí o, o prácu. Takže my naozaj tuná musíme veľmi citlivo zvažovať aj tento aspekt, tej záchrany. Ľudí, ich peňazí a cestovných kancelárií a zároveň aj zamestnanosti ako takej. Takže vás veľmi pekne chcem poprosiť o podporu tohto návrhu zákona a všetky otázky, prosím, o detaily, keď budete chcieť viacej, tak pán minister vám na to odpovie. Ďakujem pekne a poprosím vás o podporu.
Sulík, Richard, poslanec NR SR (2012-12-05):
Ďakujem pekne. No, pán Hlina, už je to váš druhý prejav vo veľmi krátkej dobe, môžem povedať, veľmi dobrý a zaujímavý. Chcem teda dúfať, že pani ministerka si aspoň niečo z toho zoberie k srdcu. Ďakujem.
Kollár, Jozef, poslanec NR SR (2014-11-25):
Ďakujem pekne. Na základe rokovacieho poriadku navrhujem do programu 44. schôdze doplniť nasledujúce dva body. Po prvé... (Prerušenie vystúpenia predsedajúcou.)
Hort, Milan, podpredseda NR SR (2010-10-12):
Ďakujem. Pýtam sa spoločného spravodajcu, či chce využiť právo záverečnej reči. Nie. Prerušujem rokovanie o tomto bode programu. A v súlade so schváleným programom pristúpime k prvému čítaniu o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. Máte ho pod tlačou 100. A návrh na jeho pridelenie na prerokovanie výborom je v rozhodnutí č. 84. Pán podpredseda vlády, prosím, ujmite sa slova aj v tomto prípade a nech sa páči, je tu priestor pre vás. (Rokovanie o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov a ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov , tlač 100.)
Pellegrini, Peter, predseda NR SR (2015-12-02):
Prezentujme sa a hlasujme. (Hlasovanie.) Prítomných 129 poslancov, za hlasovalo 42, proti bolo 19, zdržalo sa 68 poslancov. Zákon sme neschválili. Pán poslanec Vörös, poprosím, aby ste uviedli hlasovanie v prvom čítaní o návrhu poslancov Lipšica a Matoviča na vydanie zákona o poskytovaní služby starostlivosti o deti v detských skupinách (tlač 1833), bod 121. (Hlasovanie o návrhu poslancov Národnej rady Slovenskej republiky Daniela Lipšica a Igora Matoviča na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov , tlač 1833.)
Hrušovský, Pavol, podpredseda NR SR (2011-03-23):
Pán poslanec Galbavý.
Danko, Andrej, podpredseda NR SR (2023-12-19):
Lebo zmätkujete, tak to čítajte, teraz čítajte pozmeňujúci návrh, dobre? Bez mudrovania čítajte pozmeňovací návrh.
M. Číž, podpredseda NR SR: (2006-08-04):
Pán poslanec Zelník.
M. Hort, podpredseda NR SR: (2008-04-01):
Ďalej pán poslanec Ľubomír Petrák s faktickou poznámkou, nech sa páči.
Fecko, Martin, poslanec NR SR (2016-04-22):
Ďakujem pekne. Pán kolega, ďakujem, lebo vy nás znovu vraciate do reality aj vašimi vystúpeniami. Musím povedať, stále nám ich pripomínajte, lebo ja už som tu šiesty rok a musím povedať, že sa potom už doslova pracovne deformujete. (Reakcia z pléna.) Áno, pán Bugár to má ešte horšie. Takže pokiaľ to nebudeme pripomínať, tak budeme žiť v sklenenej guli. A hlavne musíme tam chodiť. Samozrejme, ja tiež sa snažím chodiť medzi ľud. A jedného starostu z Bardejovského okresu som sa opýtal, že, pán starosta, kedy máte najhorší deň v týždni? A keď povedal, že to je nedeľa poobede. Tak ja som neveril vlastným ušiam, reku: „Prosím? Veď v nedeľu poobede neviem ideme na rande, ideme do cukrárne, ideme do kina a neviem kde, do lesa.“ A viete, čo mi vtedy povedal, vtedy na jeho námestie príde päť autobusov a berú jeho chlapov a ženy na práce mimo obce, deti ostávajú so starými rodičmi alebo neviem kde a začína ich vychovávať ulica. A to je preňho najväčšia trauma. A ja som vtedy pochopil, že čo znamená pre starostu takýto stav. A preto myslím si, že každý program, ktorý bude teraz o päť, o desať rokov v tejto republike, mal by si dať v prvom rade tento cieľ, aby sme tých našich ľudí tu vedeli udržať, tu vedeli zamestnať a aby to nebolo iba o udržaní miesta, ale o vytváraní miest. A ja som aj chodil medzi tých živnostníkov malých, jednočlenných, maliarov, klampiarov, som sa ich opýtal, počúvajte, sem keď vám teraz dá štát 10-tisíc takto tu na ruku (Ukázanie dlane.), vezmete si ku sebe jedného zamestnanca? „No vezmem si ho, 5-tisíc jemu, 5-tisíc je mojich, nemám o čom debatovať.“ Myslím si, že keď tu budeme spoločne hľadať hlavne ako ekonómovia, nájdeme cestu, ako to zvrátiť. Ďakujem pekne.
Baránik, Alojz, poslanec NR SR (2018-12-03):
Tak, v prvom rade, kto určí, že čo sú to, ako vy hovoríte, normálne ceny. Kto určí, že čo sú to oprávnené náklady? Kto to určí? Vaša plánovacia komisia bude skúmať, že či si pán generálny riaditeľ výrobcu, že či jazdí na Rolls-Royce, alebo či jazdí na škodovke? Kto to bude skúmať? Vy? Toto celé je dôkazom toho, že vaše myslenie je úplne mimo. A keď hovoríme, že naše výrobky, myslíte, čo, aké naše výrobky? Myslíte európske? Rakúske? Ste si vedomý, že výrobok vyrobený v Rakúsku môže byť doveziteľný do Bratislavy ako asi najväčšieho trhu za možno štvrtinový čas aj so štvrtinovými nákladmi ako slovenský, náš, tzv. náš výrobok z východného Slovenska? To si, hlavne, keď samozrejme tá diaľnica, ktorá podľa vašej vlády, mala byť postavená pred piatimi rokmi, tak ešte ani zďaleka nie je. Čiže toto celé je nonsens. My sme tu v jednotnom európskom trhu a hovoriť o našich výrobkoch, ako niečo, čo sa musí chrániť, je nonsens. Naši výrobcovia, keď chcú byť v konkurenčnom prostredí, akože musia byť, tak musia sa naučiť vyrábať takisto, ako vyrábajú rakúski alebo aj poľskí alebo českí výrobcovia. Ale my sme v konkurenčnom prostredí. To je úplne samozrejmé. A to, čo vy tu hovoríte, je nereálne, nerealizovateľné a dajte si povedať, že to tak je.
Jakab, Elemér, poslanec NR SR (2017-11-30):
Vážené panie poslankyne, vážení páni poslanci, vážení prítomní. Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k vládnemu návrhu zákona o obecnom zriadení, tlač 755. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona splnil náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Pani predsedajúca, otvorte, prosím, všeobecnú rozpravu.
P. Paška, predseda NR SR: (2008-10-22):
(Hlasovanie.) 77 prítomných, 77 za. (Smiech v sále.) Konštatujem, že sme návrh pridelili do výborov a určili lehoty. Pán Kvorka, pán poslanec, uvedie hlasovanie v prvom čítaní o vládnom návrhu, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Je to tlač 770.